Document ID: 32014R0186

A BIZOTTSÁG 186/2014/EU RENDELETE
(2014. február 26.)
a 823/2012/EU rendeletnek az etoxiszulfuron, az oxadiargil és a warfarin hatóanyagok jóváhagyásának lejárati időpontja tekintetében való módosításáról
(EGT-vonatkozású szöveg)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (1) és különösen annak 17. cikke második bekezdésére,
mivel:
(1)
Az etoxiszulfuron, az oxadiargil és a warfarin hatóanyagok esetében a 823/2012/EU bizottsági rendelet (2) kitolta a jóváhagyás 540/2011/EU bizottsági végrehajtási rendeletben (3) meghatározott lejárati időpontját 2016. július 31-ig annak érdekében, hogy a kérelmezők be tudják tartani az 1107/2009/EK rendelet 15. cikkének (1) bekezdésében előírt hároméves határidőt.
(2)
A rendelkezésre álló hároméves időszakban nem nyújtottak be kérelmet a jóváhagyás meghosszabbítására az etoxiszulfuron, az oxadiargil és a warfarin hatóanyagok tekintetében.
(3)
Mivel ilyen kérelmek nem kerültek benyújtásra, helyénvaló a lejárati időpontot a 823/2012/EU rendelet elfogadása előtt meghatározott eredeti időpont lejárta utáni lehető leghamarabbi időpontra megállapítani.
(4)
A 823/2012/EU rendeletet ennek megfelelően módosítani kell.
(5)
Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
ELFOGADTA EZT A RENDELETET:
1. cikk
A 823/2012/EU rendelet módosításai
A 823/2012/EU rendelet 1. cikke a következőképpen módosul:
a)
Az 1. pont helyébe a következő szöveg lép:
„(1)
2016. július 31. az alábbi hatóanyagok tekintetében: etofumeszát (29. bejegyzés), imazamox (41. bejegyzés), oxaszulfuron (42. bejegyzés), foramszulfuron (44. bejegyzés), ciazofamid (46. bejegyzés), linuron (51. bejegyzés), pendimetalin (53. bejegyzés), trifloxistrobin (59. bejegyzés), karfentrazon-etil (60. bejegyzés), mezotrion (61. bejegyzés), fenamidon (62. bejegyzés) és izoxaflutol (63. bejegyzés);”.
b)
A szöveg a következő 4. ponttal egészül ki:
„(4)
2014. március 31. az alábbi hatóanyagok tekintetében: etoxiszulfuron (43. bejegyzés), oxadiargil (45. bejegyzés) és warfarin (120. bejegyzés).”
2. cikk
Hatálybalépés
Ez a rendelet az Európai Unió Hivatalos Lapjában való kihirdetését követő huszadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2014. február 26-án.

Labels: 3
6